Belügyminisztérium 
                        
a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján 
pályázatot hirdet
Belügyminisztérium 
Bűnügyi Nyilvántartó Hatóság

igazgatásszervezői
munkakör betöltésére.

A kormányzati szolgálati jogviszony időtartama:
határozatlan idejű kormányzati szolgálati jogviszony 
                        
Foglalkoztatás jellege: 
Teljes munkaidő 
A munkavégzés helye:
1097 Budapest, Vaskapu utca 30/A. 
A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:
3. sz. melléklet 83. pontja alapján: személyiadat, lakcím-, közlekedési, bűnügyi nyilvántartási és adatszolgáltatási feladatkör.
Ellátandó feladatok:
A Bűnügyi Nyilvántartó Hatóság által ellátandó feladatok.
A munkakörhöz tartozó főbb tevékenységi körök:
A Bűnügyi Nyilvántartó Hatóság kezelésében lévő nyilvántartásokkal, az azokból történő adatszolgáltatások teljesítésével kapcsolatos feladatok ellátása, így többek között közigazgatási hatósági döntések előkészítése; ügyfelekkel, együttműködő szervekkel, társszervekkel.
Jogállás, illetmény és juttatások:
A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a "Kormánytisztviselők jogállásáról szóló" 2010. évi LVIII. törvény, a(z) a Belügyminisztérium Közszolgálati Szabályzatáról szóló 2/2013. (V. 28.) BM KÁT utasítás rendelkezései az irányadók. 
                        
Pályázati feltételek:
•	magyar állampolgárság,
•	cselekvőképesség,
•	a közszolgálati tisztviselőkről szóló 2011. évi CXCIX. törvény 39. § (1) bekezdésének való megfelelés,
•	felsőfokú képesítés: államigazgatási és szociális igazgatási vagy rendészeti felsőoktatásban szerzett szakképzettség; egyetemi vagy főiskolai szintű végzettség és nyilvántartási és okmányügyintéző, számítástechnikai szakképesítés vagy kormányablak ügyintézői vizsga,
•	MS Office (irodai alkalmazások) felhasználói szintű ismerete,

A pályázat elbírálásánál előnyt jelent:

•	közigazgatásban szerzett szakmai tapasztalat,
•	közigazgatási alapvizsga/szakvizsga,
•	adatkezelésben, nyilvántartási rendszerek vezetésében szerzett tapasztalat,
•	a gyors és gépírásban szerzett gyakorlat.

Elvárt kompetenciák: 
§         kiváló szóbeli és írásbeli kommunikációs képesség,
§         önállóság, 
§         megbízhatóság,
§         precizitás,
§         monotonitástűrés,
§         terhelhetőség,
§         folyamatos koncentrációs képesség.

A pályázat részeként benyújtandó iratok, igazolások:

•	45/2012. (III.20.) Korm. rendelet 1. sz. melléklete szerinti önéletrajz,
•	az iskolai végzettséget, nyelvvizsgát, alapvizsgát, szakvizsgát igazoló dokumentumok másolata,
•	3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele), vagy igazolás arról, hogy jelenleg hatósági erkölcsi bizonyítványhoz kötött munkakörben dolgozik,
•	nyilatkozat, hogy a pályázat elbírálásában részt vevő személyek megismerhetik a pályázatát,
•	nyilatkozat, hogy az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti, 
•	nyilatkozat, hogy a nemzetbiztonsági szolgálatokról szóló 1995. évi CXXV. törvény alapján nemzetbiztonsági ellenőrzésnek aláveti magát,
•	nyilatkozat annak tudomásul vételéről, hogy a munkakör vagyonnyilatkozat-tételi kötelezettség alá esik.
A munkakör betölthetőségének időpontja:
A  munkakörök  2018. július 16-től tölthetők be. 
A pályázat benyújtásának határideje: 2018. július 04. 
A pályázat  benyújtásának módja: 

Elektronikus úton, a BNYH@bm.gov.hu e-mail címre.
A pályázati eljárás, a pályázat elbírálásának módja, rendje:
A pályázatok alapján kiválasztott jelentkezők személyes interjún vesznek részt. 
A pályázat elbírálásának határideje: 2018. július 09.
A munkáltatóval kapcsolatos egyéb lényeges információ: 
A határozott és határozatlan időre szóló kinevezés 6 hónap próbaidő kikötésével történik. 
Az érvénytelen, hiányos, elkésett vagy a pályázati feltételeknek nem megfelelő pályázatokat a Belügyminisztérium jogosult érdemi vizsgálat nélkül eredménytelennek nyilvánítani. 
A KÖZIGÁLLÁS publikálási időpontja: 2018. 
A pályázati kiírás közzétevője a Nemzeti Közigazgatási Intézet (NKI). A pályázati kiírás a közigazgatási szerv által az NKI részére megküldött adatokat tartalmazza, így annak tartalmáért a pályázatot kiíró szerv felel.